माब्लाबा जों गुदुं आदार जायोब्ला सालाय आ खामनानै सालायनि बिगुरा जियो।  बे समाव गोबां सुबुंफोरा नो सिनि(sugar) जाना होयो।  नाथाय सालाय आ खामनायनिफ्राय बारगनो थाखाय सिनि ल नङा आरो गोबां गुबुन गुबुन मुवाफोर बाहायनो हायो।  बेनि सोमोन्दै मिथिना लानि फै।
 मा मा जायोब्ला बे हालोद निफ्राय मोजां मोननो हायो:
आइसक्रिम जानो नांगौ: गुदुं आदार जानायनि उनाव जुदि सालाय आ खामो अब्ला आईसक्रिम जानो नांगौ, आइसक्रिमखौ गलिनो होआलासै लासै लासै जानो नांगौ।  बेबायदि जायोब्ला जोबोद मोजां मोनो सालायखौ।  आईसक्रिम नि अनगायैबो बरफ बो लागायना होनो हायो।  बरफ नि थुख्रा खुगायाव लाखिनो दोनोब्लाबो मोजां मोनो।
 गाइखेर दाखा जानो हायो:
गाइखेर दाखा या मोजां खामानि मावो सालाय आ खामनाय समाव जायोब्ला।  गाइखेर दाखा खौ ईसे ईसे जानो नांगौ।  बेयो सालायनि खामनायकौ गैया खालामो।
 फिथाइनि रोसि लोंनो नांगौ:
सालाय आ खामनाय समाव गुसु फिथाइ नि रोसि बो लोंनो हायो, नङाब्ला सरबत एबा दै बो लोंनो हायो।  बेनि थाखाय खावसे गिलास गुसु फिथायनि रोसि, नङाब्ला दै लानो हायो, बेनि उनाव बेखौ खुगा सिङाव इसे गोबाव लाखिनो नांगौ।  खुगा नि दुंथाय आ खम जायोब्ला साधारन हालोद आव फैफिनोब्लाबेबायदि खावसे गिलास लोंफिनना होनो नांगौ।
 मौ बिदै नि मदद लानो हायो:
सालाय खामोब्ला मौ खौ बाहायनो हायो।  बेनि थाखाय सामुस से मौ ला आरो बेखौ सालाय आव ला।  दसे उनाव बेयो गोबा जालांनो हमगोन आरो गासै सालायावनो गोसारजोबगोन।  बेबायदि खालामोब्लाबो खामनायनिफ्राय रेहाय मोनो। 